Gudrun Omdahl Onshuus

Gudrun Jofrid Omdahl Onshuus (1899–2010) var Norges eldste kvinne da hun døde, 110 år gammel. Hun var den aller siste gjenlevende nordmann som var født på 1800-tallet.

Hennes foreldre var Jessie Omdahl, f. Jensen (1869–1946) og Marcus Omdahl (1863–1917).  Hun tok examen artium i 1918 og oppholdt seg i 1921 ved en  pensjonatskole i Newcastle for å perfeksjonere seg i engelsk. Hun hadde også et opphold i England i 1938. 

I 1919 arbeidet hun som privatsekretær for onkelen dr. Olav Johan Sopp. Faren og onkelen Ewald eide lærvarefabrikken Marcus & Ewald Omdahl i Drammen, og  Gudrun arbeidet der som kontoransatt fra 1941 til hun gikk av med pensjon i 1965.

Gudrun Omdahl giftet seg i 1925 med skipsfører Alf Onshuus (1900-1948), men ble enke allerede i 1948. Hun bodde i Drammen mesteparten av sitt liv. Da hun var 103 år gammel, flyttet hun inn på Fjell bo- og servicesenter, hvor hun bodde fram til hun døde.

Onshuus var farmor til Alf Onshuus Niño, som i 2008 ble tatt til fange av FARC-geriljaen.

 Se også 
 Liste over Norges eldste personer
 Superhundreåring

 Referanser 

Kategori:Superhundreåringer
Kategori:Personer fra Hamar kommune
Kategori:Personer fra Drammen kommune
Kategori:Norske hundreåringer